Document ID: 32012L0048

KOMISJONI DIREKTIIV 2012/48/EL,
10. detsember 2012,
millega muudetakse Euroopa Parlamendi ja nõukogu direktiivi 2006/87/EÜ (millega kehtestatakse siseveelaevade tehnilised nõuded) lisasid
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 12. detsembri 2006. aasta direktiivi 2006/87/EÜ, millega kehtestatakse siseveelaevade tehnilised nõuded ning millega tühistatakse nõukogu direktiiv 82/714/EMÜ (1), eriti selle artikli 20 lõike 1 esimese lõigu esimest lauset,
ning arvestades järgmist:
(1)
Alates direktiivi 2006/87/EÜ vastuvõtmisest 2006. aasta detsembris on Reini laevaliikluse muudetud konventsiooni artikli 22 alusel lepitud kokku Reini laevakontrolli määruse muudatustes. Seetõttu on vaja direktiivi 2006/87/EÜ sellele vastavalt muuta.
(2)
Tuleks tagada, et ühenduse sõidukõlblikkuse tunnistus ja Reini laevakontrolli määruse alusel väljastatud laevatunnistus väljastatakse võrdväärset ohutustaset kindlustavate tehniliste nõuete alusel.
(3)
Konkurentsimoonutuste ning erinevate ohutustasemete vältimiseks peaksid direktiivi 2006/87/EÜ muudatused võimalikult kiiresti jõustuma.
(4)
Pärast komisjoni rakendusotsuste 2012/64/EL (2), 2012/65/EL (3) ja 2012/66/EL (4) (kolme klassifikatsiooniühingu volitamise kohta kooskõlas direktiivi 2006/87/EÜ artikliga 10) vastuvõtmist tuleks teha vajalikud muudatused direktiivi 2006/87/EÜ VII lisasse.
(5)
Käesolevas direktiivis sätestatud meetmed on kooskõlas nõukogu 16. detsembri 1991. aasta direktiivi 91/672/EMÜ (siseveeteedel kauba- ja reisijateveo siseriiklike laevajuhitunnistuste vastastikuse tunnustamise kohta) (5) artiklis 7 viidatud komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 2006/87/EÜ muudetakse järgmiselt:
1)
direktiivi 2006/87/EÜ II lisa muudetakse kooskõlas käesoleva direktiivi I lisaga;
2)
direktiivi 2006/87/EÜ VII lisa muudetakse kooskõlas käesoleva direktiivi II lisaga;
3)
direktiivi 2006/87/EÜ IX lisa muudetakse kooskõlas käesoleva direktiivi III lisaga.
Artikkel 2
Liikmesriigid, kellel on direktiivi 2006/87/EÜ artikli 1 lõikes 1 osutatud siseveeteid, peavad jõustama käesoleva direktiivi järgimiseks vajalikud õigus- ja haldusnormid hiljemalt 1. detsembril 2013. Nad peavad teavitama sellest viivitamata komisjoni.
Kui liikmesriigid võtavad kõnealused normid vastu, peavad nad lisama nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
Artikkel 3
Käesolev direktiiv jõustub selle Euroopa Liidu Teatajas avaldamise kuupäeval.
Artikkel 4
Käesolev direktiiv on adresseeritud liikmesriikidele, kellel on direktiivi 2006/87/EÜ artikli 1 lõikes 1 osutatud siseveeteid.
Brüssel, 10. detsember 2012

Labels: 7
8